ઉત્તમભાઈ કોઈ પણ કાર્યક્રમ કે કોન્ફરન્સનું આયોજન કરે, ત્યારે નાનામાં નાની વ્યવસ્થાનો ઊંડામાં ઊંડો વિચાર કરે. ગાડીની પાર્કિંગ સુધીની સગવડનો તેઓ આગોતરો વિચાર કરી રાખે. શરૂઆતમાં ઑલ ઇન્ડિયા સાઈકિયાટ્રિક કોન્ફરન્સ યોજાઈ ત્યારે ઉત્તમભાઈ છેક કલકત્તા જઈ આવ્યા. એ પછી ઉત્તમભાઈએ ભારતમાં મેડિકલ કોન્ફરન્સના આયોજનમાં હમેંશા મજબૂત સાથ આપ્યો. આને પરિણામે મેડિકલની દુનિયામાં એમની સારી એવી નામના થઈ.